Die wêreld in foto's – 16 November 2017 | Maroela Media
'n Militêre voertuig in 'n straat in Harare en nog 'n dag van onsekerheid vir die mense van Zimbabwe. (Foto: AP)
Mense sit op die grond en treur oor hulle geliefdes ná vier selfmoordbomme talle mense in Maiduguri in Nigerië se lewe geëis het. (Foto: Jossy Ola, AP)
Yataka Yanagisawa, eienaar van Munch Burger Shack, berei hamburgerfrikkadelle voor. Pres. Donald Trump het onlangs dié eetplek besoek terwyl hy in Japan was. (Foto: Eugene Hoshiko, AP)
Twee mense se voete is vasgeklem deur ysterkettings in 'n tydelike sel. Hulle word daarvan beskuldig dat hulle 'n onwettige hommeltuig oor die parlement in Naypyidaw in Mianmar laat vlieg het. Hulle is tot twee maande tronkstraf gevonnis. (Foto: Aung Shine Oo, AP)
Angela Merkel, die Duitse kanselier, gee 'n kort verklaring voor die finale dag van gesprekvoering tussen verskillende politieke partye in Duitsland oor die grondslag vir die vorming van 'n nuwe regering in Berlyn. (Foto: Michael Kappeler, AP)